nahid-hub/BLUGE-bengali-wikipedia-section-title-prediction huggingface dataset:
১৯৫৪ সালে চিন্নাতাম্বি সিঙ্গাপুরের জাতির পিতা লি কুয়ান ইউ, গোহ কেং সুই, তোহ চিন চিয়ে এবং অন্যান্য সমমনা ব্যক্তিদের নিয়ে গঠন করেন 'পিপলস এ্যাকশন পার্টি' যা চল্লিশ বছরের বেশি সময় ধরে সিঙ্গাপুরকে আজ অবধি শাসন করছে।

রাজারত্নম সিঙ্গাপুরকে একটি ধর্মনিরপেক্ষ, সর্বজাতিবাদী উন্নত রাষ্ট্র গড়ে তোলার স্বপ্ন দেখতেন। উগ্র বামপন্থী বা ডানপন্থী রাজনীতিকে তিনি খুব শক্তভাবে ঘৃণা করতেন। অচিরেই তিনি সিঙ্গাপুরের তামিলভাষী জনগণের কাছে তুমুল জনপ্রিয়তা পেয়ে যান, যদিও তিনি সব জায়গায় তার যে কোনো বক্তৃতা ইংরেজি ভাষায় দিতেন। তাকে ১৯৫৯ সালে লি কুয়ান ইউ তার প্রথম মন্ত্রিসভায় রাজারত্নমকে সংস্কৃতি মন্ত্রণালয়ের পূর্ণ মন্ত্রী হিসেবে নিয়োগ করেন। ১৯৬৫ সালে সিঙ্গাপুরের স্বাধীনতা লাভের বছরে রাজারত্মমকে পররাষ্ট্রমন্ত্রী বানান প্রধানমন্ত্রী লি কুয়ান। ১৯৬৬ সালে রাজারত্নম সিঙ্গাপুর সামরিক বাহিনীর জন্য শপথবাক্য লিখে দেন।

যেহেতু রাজারত্নম সিঙ্গাপুরের প্রথম পররাষ্ট্রমন্ত্রী ছিলেন তাই তাকে অনেক দেশ ঘুরে সেগুলোর স্বীকৃতি পাবার ব্যবস্থা করতে হয়েছিলো। তিনি যুক্তরাষ্ট্র, যুক্তরাজ্য, কানাডা, ইসরায়েল এবং ভারতের সাথে সম্পর্ক দৃঢ় করার ঘোষণা দিয়েছিলেন।

একটি শক্তিশালী সিঙ্গাপুর সামরিক বাহিনী গঠনের লক্ষ্যে রাজারত্নম এবং প্রতিরক্ষামন্ত্রী গোহ কেং সুই ইসরায়েল সফর করে ওদের সামরিক বাহিনীর প্রশিক্ষকদের সিঙ্গাপুর এসে প্রশিক্ষণ দিতে বলেন এবং তারা তাই করেছিলো, সিঙ্গাপুর সামরিক বাহিনী ১৯৭৫ সালে মালয়েশিয়া এবং ইন্দোনেশিয়ার চেয়ে বড় এবং শক্তিশালী বাহিনী হিসেবে আত্মপ্রকাশ করে। ১৯৬৭ সালে 'আসিয়ান' নামের প্রতিষ্ঠানটির জন্ম হয় এবং রাজারত্নম এই ধারণার অন্যতম রুপকার ছিলেন। ১৯৭৮ সালে ভিয়েতনাম সামরিক বাহিনীর কম্বোডিয়া আক্রমণের ব্যাপারে যুক্তরাষ্ট্রকে কুবুদ্ধি দেন রাজারত্নম।

সিঙ্গাপুরের পররাষ্ট্রমন্ত্রী পদে থাকাকালীন প্রধানমন্ত্রী লি কুয়ান ইউ তাকে অতিরিক্ত দায়িত্ব হিসেবে শ্রম মন্ত্রণালয়ের মন্ত্রী নিযুক্ত করেন, রাজারত্নম এ পদে থাকাকালীন শ্রমিকদের জন্য কঠোর নীতিমালা প্রণয়ন, বিদেশী বিনিয়োগ বসানো এবং ভারত, পাকিস্তান, থাইল্যান্ড, ইন্দোনেশিয়া এবং বার্মা থেকে শ্রমিক তার দেশে এনে কাজ করান।

১৯৮০ সালে রাজারত্নম সিঙ্গাপুরের উপ-প্রধানমন্ত্রী হিসেবে নিযুক্ত হন, তার সঙ্গে গোহ কেং সুইকেও (যিনি স্বাধীন সিঙ্গাপুরের প্রথম স্বরাষ্ট্র এবং প্রতিরক্ষামন্ত্রী হিসেবে নিযুক্ত ছিলেন) একই পদে নিয়োগ দেন লি কুয়ান ইউ। উপপ্রধানমন্ত্রী হিসেবে রাজারত্নম লি কুয়ান ইউ এর অনুপস্থিতে প্রধানমন্ত্রীর দায়িত্ব সামলানোসহ অনেক বড় বড় কাজের সিদ্ধান্ত (অর্থনীতি এবং পররাষ্ট্রবিষয়ক) নিতেন। ১৯৮৫ সালে রাজারত্নম উপপ্রধানমন্ত্রীর দায়িত্ব থেকে অব্যাহতি পেয়ে সিনিয়র মিনিস্টার নামক এক উপদেষ্টার পদ (প্রধানমন্ত্রীর মন্ত্রিসভার উপদেষ্টা) পান এবং ১৯৮৮ সালে রাজনীতি থেকে অবসরের আগ পর্যন্ত এ পদে বহাল থাকেন।

সঠিক অনুচ্ছেদ শিরোনাম কোনটি?
titleA. প্রেম-ভালোবাসা
titleB. রাজনৈতিক জীবন
titleC. পূর্ব জীবন
titleD. মৃত্যু
উত্তর: titleB
গাছটির কাণ্ড বা লতা মসলা হিসেবে ব্যবহার হয়। রান্নায় এর ঝাল খাবারের স্বাদ বাড়ায় আবার শরীরেরও কোনো ক্ষতি করে না। ঝোল জাতীয় মাছ-মাংস সব কিছুতেই স্বাদ তৈরি করে। এদের কাণ্ড, শিকড়, পাতা, ফুল, ফলের ঔষধি গুণ আছে। বাংলাদেশের দক্ষিণপশ্চিম অঞ্চলের জেলা খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝাল মসলা হিসেবে খুব জনপ্রিয়।

সঠিক অনুচ্ছেদ শিরোনাম কোনটি?
titleA. রাসায়নিক উপাদান
titleB. ব্যবহার
titleC. বিস্তৃতি
titleD. চাষ পদ্ধতি
উত্তর: titleB
আবদুস সোবহান ১৯৩৬ সালের ১৯ ফেব্রুয়ারি পাবনা জেলার সুজানগর থানার মানিকহাটি ইউনিয়নের তৈলকুণ্ডি গ্রামে জন্মগ্রহণ করেন। তার পিতা মুন্সী নাঈম উদ্দিন আহমেদ একজন ইসলামী পন্ডিত ছিলেন। ১৯৬৫ সালে তিনি তার পরিবার নিয়ে পাবনার নগরীর গোপালপুরের পাথরটোলা চলে আসেন এবং সেখানে স্থায়ীভাবে বসবাস করেন। তিনি রামচন্দ্রপুর মক্তব-এ ভর্তি হন। তারপরে তিনি তার প্রাথমিক শিক্ষা মণিখাত এবং মাচপাড়া প্রাথমিক বিদ্যালয়ে শেষ করেন। ১৯৪১ সালে তিনি উলাত মাদ্রাসায় ভর্তি হন এবং ১৯৪৭ সাল পর্যন্ত সেখানে অধ্যয়ন করেন এবং ম্যাট্রিক পাস করেন। ১৯৫০ সালে আলিম সনদ অর্জন করেন। ১৯৫২ সালে তিনি সিরাজগঞ্জ আলিয়া মাদ্রাসা থেকে ফাজিল ডিগ্রি অর্জন করেন। ১৯৫৪ সালে তিনি একই মাদ্রাসা থেকে কামিল ডিগ্রি অর্জন করেন এবং মাদ্রাসা বোর্ডে প্রথম বিভাগে ৭ম স্থান অর্জন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষাদান
titleC. প্রাথমিক জীবন এবং শিক্ষা
titleD. পেশা
উত্তর: titleC
উত্তরপ্রদেশ একটি জনবহুল রাজ্য এবং এই রাজ্যের জনসংখ্যা বৃদ্ধির হারও বেশি। ১৯৯১-২০০১ দশকে এই রাজ্যের জনসংখ্যা বৃদ্ধির হার ২৬% বৃদ্ধি পায়। ২০১১ সালের ১ মার্চের হিসেব অনুসারে, উত্তরপ্রদেশের জনসংখ্যা ১৯৯,৫৮১,৪৭৭। জনসংখ্যার দিক থেকে এটি ভারতের বৃহত্তম রাজ্য। ভারতের সামগ্রিক জনসংখ্যা বৃদ্ধিতে এই রাজ্যের অবদান ১৬.১৬%। রাজ্যের জনঘনত্ব প্রতি বর্গকিলোমিটারে ৮২৮ জন। এটি ভারতের সর্বাধিক জনঘনত্ব-বিশিষ্ট রাজ্যগুলির অন্যতম।

২০১১ সালের হিসেব অনুসারে, রাজ্যের লিঙ্গানুপাতের হার প্রতি ১০০০ পুরুষে ৯০৮ জন নারী। এটি জাতীয় লিঙ্গানুপাতের হার প্রতি ১০০০ পুরুষে ৯৩৩ জন নারীর তুলনায় কম। ২০০১-২০১১ দশকে রাজ্যের জনসংখ্যা বৃদ্ধির হার (উত্তরাখণ্ড রাজ্যের হিসেব সমেত) ২০.০৯%। এটি জাতীয় হার ১৭.৬৪ শতাংশের চেয়ে বেশি। উত্তরপ্রদেশ রাজ্যের একটি বড়ো অংশের মানুষ দারিদ্র্যসীমার নিচে বসবাস করে। ২০০৯-১০ সালের পরিকল্পনা কমিশনের আনুমানিক সমীক্ষা অনুসারে, উত্তরপ্রদেশের ৫ কোটি ৯০ লক্ষ মানুষ দারিদ্র্যসীমার নিচে বসবাস করেন। এই সংখ্যাটি ভারতের সমস্ত রাজ্যের মধ্যে সর্বাধিক।

২০১১ সালের ভারতের জনগণনা অনুসারে, উত্তরপ্রদেশের জনসংখ্যার ৭৯% হিন্দু। মুসলমান জনসংখ্যা ২০%। মুসলমানরাই রাজ্যের দ্বিতীয় বৃহত্তম ধর্মীয় গোষ্ঠী ও বৃহত্তম সংখ্যালঘু। জনসংখ্যার অবশিষ্ঠাংশরা হল শিখ, বৌদ্ধ, খ্রিস্টান ও জৈন।

২০১১ সালের জনগণনা অনুসারে, রাজ্যের সাক্ষরতার হার ৭০%। এটি জাতীয় গড় ৭৪ শতাংশের চেয়ে কম। পুরুষ সাক্ষরতার হার ৭৯% ও মহিলা সাক্ষরতার হার ৫৯%। ২০০১ সালে উত্তরপ্রদেশের সাক্ষরতার হারছিল ৫৬.২৭%। সেই সময় রাজ্যের পুরুষ সাক্ষরতার হার ছিল ৬৭% এবং মহিলা সাক্ষরতার হার ছিল ৪৩%।

হিন্দি ও উর্দু হল উত্তরপ্রদেশের সরকারি ভাষা। উত্তরপ্রদেশের অধিবাসীরা তাদের ভাষাকে তাদের সংস্কৃতিক পরিচয়ের একটি অত্যন্ত গুরুত্বপূর্ণ অঙ্গ মনে করেন। রাজ্যের ৭৯% অধিবাসীর প্রথম ভাষা হল হিন্দি। অন্যদিকে উত্তরপ্রদেশের ২০% অধিবাসীর (সকল মুসলমান জনগোষ্ঠীর) ভাষা হল উর্দু। উত্তরপ্রদেশের অধিকাংশ ব্যক্তিই হিন্দুস্তানি ভাষার কোনো উপভাষায় কথা কথা বলেন। এই ভাষা লেখার হরফের তারতম্য অনুসারে উর্দু বা হিন্দি ভাষা বলে কথিত হয়।

উত্তরপ্রদেশে একাধিক উপভাষা প্রচলিত। পাঁচটি আঞ্চলিক উপভাষাকে চিহ্নিত করা হয়। পশ্চিম উত্তরপ্রদেশ, রোহিলখণ্ড ও উচ্চ দোয়াব অঞ্চলে খরি বোলি বা প্রামাণ্য হিন্দি ও প্রামাণ্য উর্দুর উপভাষা প্রচলিত। নিম্ন দোয়াব বা ব্রজভূমি অঞ্চলে ব্রজ ভাষা প্রচলিত। আরও দক্ষিণে বুন্দেলখণ্ড অঞ্চলে বুন্দেলখণ্ডি উপভাষা প্রচলিত। মধ্য উত্তরপ্রদেশে অবধি উপভাষা ও পূর্ব উত্তরপ্রদেশে ভোজপুরি প্রচলিত আছে। ভোজপুরি ভাষাভাষীদের সঙ্গে প্রতিবেশী রাজ্য বিহারের সংস্কৃতির মিল আছে। ভারতীয় রাজ্যগুলি স্থানীয় ভাষার ভিত্তিতে গঠিত হয়েছে। যদিও উত্তরপ্রদেশে বিভিন্ন ভাষা ও জাতিগোষ্ঠী একসঙ্গে বসবাস করে থাকে।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. তথ্যসূত্র
titleC. অপরাধ
titleD. ভাষা ও সাহিত্য
উত্তর: titleA
২০০৫ সাল থেকে হনচরুক আইনজীবী এবং বিভিন্ন কোম্পানির আইন বিভাগের প্রধান হিসাবে কাজ করেছিলেন। আইনজীবী হিসাবে হনচরুক শেষ পদে (রাষ্ট্রপতি প্রশাসনে যোগদানের আগে) রিয়েল এস্টেট উন্নয়নে বিশেষী এমন একটি প্রতিষ্ঠানের নেতৃত্বের অংশীদার ছিলেন। 

২০১৪ সালের ইউক্রেনীয় সংসদ নির্বাচনে হনচরুক ব্যর্থ জন্য একটি সংসদীয় আসন পাওয়ার চেষ্টা করেছিলেন পার্টি নির্বাচনের পরে তিনি বাস্তুশাসন মন্ত্রী ইহোর শেভচেঙ্কো এবং প্রথম ভাইস প্রিমিয়ার স্টেপান কুবিভের উপদেষ্টা হয়েছিলেন । ২০১৫ সালে কানাডা এবং ইউরোপীয় ইউনিয়নের আর্থিক সহায়তায় অর্থনৈতিক উন্নয়ন ও বাণিজ্য মন্ত্রী আইভারাস অ্যাব্রোমাভিয়াস বিআরডিও অফিস তৈরি করেন যা রাষ্ট্র ও ব্যবসায়ের মধ্যকার সম্পর্কের ক্ষেত্রে রাষ্ট্রীয় নিয়ন্ত্রণ ব্যবস্থার সরলকরণ নিয়ে কাজ করে। বিআরডিও নেতার হয়ে প্রতিযোগিতাটি হনচরুক জিতেছিলেন। ২০১৬ সালের এপ্রিল মাসে হনচরুক অর্থনৈতিক উন্নয়নের উপ-প্রধানমন্ত্রীর স্টেপান কুবিভের সাথে দেখা করেছিলেন, যিনি বিআরডিও নেতাকে জনসম্মুখে তাঁর উপদেষ্টা হওয়ার জন্য আমন্ত্রিত করেছিলেন।

২০১৮ এর শেষে হনচরুক রাইট-লিবারেল এনজিওর সহ প্রতিষ্ঠাতা হিসেবে এটি প্রতিষ্ঠায় ভূমিকা রেখেছেন। যা ভবিষ্যতে একটি রাজনৈতিক দলে পরিণত হওয়ার কথা ছিল। দলটি জুলাই ২০১৯ সালের ইউক্রেনীয় সংসদ নির্বাচনে স্ন্যাপে অংশ নিতে যথেষ্ট প্রস্তুত বলে মনে করা হয়নি।

সঠিক অনুচ্ছেদ শিরোনাম কোনটি?
titleA. ইউক্রেনের প্রধানমন্ত্রী
titleB. কর্মজীবন
titleC. প্রাথমিক জীবন
titleD. আয়
উত্তর: titleB
খেতাফের বিপক্ষে খেলার মাধ্যমে এই মৌসুম শুরু করেন ইগুয়াইন। খেলায় তিনি একটি গোল করেন। ২০১১ সালের ২৪ সেপ্টেম্বর, রায়ো ভায়েকানোর বিপক্ষে মৌসুতে ইগুয়াইন তার দ্বিতীয় গোল করেন। খেলায় রিয়াল মাদ্রিদ ৬–২ ব্যবধানে জয় লাভ করে। ২০১১ সালের ২ অক্টোবর, ইস্পানিয়োলের বিপক্ষে তিনি মৌসুমে তার প্রথম হ্যাট্রিক করেন এবং দলকে ৪–০ ব্যবধানের জয় এনে দেন। ১৫ অক্টোবর, রিয়াল বেতিসের বিপক্ষে তিনি আবারও হ্যাট্রিক করেন এবং দলকে ৪–১ ব্যবধানের জয় এনে দেন। ২৯ অক্টোবর, রিয়াল সোসিয়েদাদের বিপক্ষে খেলার একমাত্র গোল করে দলকে জয় এনে দেন ইগুয়াইন। ৬ নভেম্বর, ওসাসুনার বিপক্ষে রিয়াল মাদ্রিদের ৭–১ ব্যবধানে জয়ের খেলায় তিনি একটি গোল করেন। ২২ নভেম্বর, ডায়নামো জাগ্রেবের বিপক্ষে চ্যাম্পিয়নস লিগে রিয়ালের ৬–২ ব্যবধানে জয়ের খেলায়ও তিনি একটি গোল করেন।

২০১১ সালের ২৬ নভেম্বর, অ্যাটলেটিকো মাদ্রিদের বিপক্ষে একটি গোল করেন এবং দলকে ৪–১ ব্যবধানের জয় এনে দেন। ৭ ডিসেম্বর, চ্যাম্পিয়নস লিগের গ্রুপ পর্বের শেষ খেলায় আয়াক্সের বিপক্ষে এক গোল করে দলকে ৩–০ ব্যাবধানের জয় এনে দেন ইগুয়াইন। ২০১২ সালের ৩১ মার্চ, ওসাসুনার বিপক্ষে জোড়া গোল করেন ইগুয়াইন। যার প্রথমটি ছিল রিয়াল মাদ্রিদের হয়ে তার ১০০তম গোল। এই মৌসুমে রিয়াল মাদ্রিদ লীগ শিরোপা জেতে। ইগুয়াইন লীগে ২২ গোল করেন এবং নিজেকে দলের একজন অপরিহার্য খেলোয়াড় হিসেবে প্রমাণ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ২০১৪ বিশ্বকাপ চক্র
titleC. রিয়াল মাদ্রিদ
titleD. ২০১১–১২ মৌসুম
উত্তর: titleD
পশ্চিম ইরানের জাগ্রোস পর্বতমালা অঞ্চলের আশেপাশে খ্রিস্টপূর্ব ১০,০০০ অব্দে প্রারম্ভিক কৃষি সম্প্রদায়, যেমন চোঘা গোলান এবং খ্রিস্টপূর্ব ৮,০০০ অব্দে জনবসতি, যেমন চোঘা বোনুট (এলামে শুরুর দিকের গ্রাম) বিস্তার লাভ করতে থাকে। একই সময়ে পশ্চিম ইরানের গাঞ্জ দারেতে এখন পর্যন্ত প্রাপ্ত সবচেয়ে প্রাচীন মাটির তৈরি পাত্র, মানব সদৃশ মুর্তি ও প্রাণির টেরাকোটা নির্মিত হয়েছে। কেরমানশাহ প্রদেশের তেপে সারাব হতে ১০,০০০ বছর পুরনো মানুষ ও প্রাণির মুর্তি পাওয়া গেছে।

সঠিক অনুচ্ছেদ শিরোনাম কোনটি?
titleA. মাদা ও হাখমানেশী সাম্রাজ্য (৬৫০-৩৩০ খ্রিস্টপূর্বাব্দ)
titleB. নব্য প্রস্তরযুগীয়
titleC. পার্থিয়ান সাম্রাজ্য (২৪৮ খ্রিস্টপূর্বাব্দ-২২৪ খ্রিস্টাব্দ)
titleD. প্রাক-ইতিহাস
উত্তর: titleB
এক সময় চট্টগ্রাম জেলা আরাকান রাজ্যের অন্তর্ভুক্ত ছিল। কথিত আছে ঐ সময়ে চট্টগ্রাম অঞ্চলে বার জন আউলিয়া ইসলাম ধর্ম প্রচারের জন্য সীতাকুণ্ডের বার আউলিয়া নামক স্থানে আসেন এবং একটি বৈঠকে মিলিত হন এবং কিছু সিদ্ধান্ত গ্রহণ করেন। উক্ত সিদ্ধান্ত সমূহ বাস্তবায়নের নিরিখে বার জন আউলিয়া সম্পূর্ণ চট্টগ্রামে ছড়িয়ে পড়েন। তাদের মধ্যে অন্যতম ছিলেন হযরত শাহ সুফি সৈয়দ ফকির মনু মিয়াজী (রহ.)। জনশ্রুতিতে জানা যায়, হযরত শাহ সুফি সৈয়দ ফকির মনু মিয়াজী (রহ.) মীরেরহাট বাজারের দক্ষিণ পাশে মীরের দীঘির পূর্ব পাশে বসতি স্থাপন করে ধর্ম প্রচার কার্যক্রমে নিজেকে নিয়োজিত করেন। তার নামানুসারে পূর্বে কেদারখীলের পশ্চিম সীমা থেকে পশ্চিমে সন্দ্বীপ চ্যানেল (বঙ্গোপসাগরের শাখা) পর্যন্ত বিস্তীর্ণ এলাকা 'সৈয়দপুর' নামে পরিচিতি লাভ করে। পরবর্তীতে উক্ত সৈয়দপুর পূর্ব এবং পশ্চিম দুইটি অংশে বিভক্ত হয়ে দুটি গ্রামের সৃষ্টি হয়। একটি পূর্ব সৈয়দপুর অপরটি পশ্চিম সৈয়দপুর। সচরাচর ইউনিয়নের মধ্যে অবস্থিত বড় গ্রামের নামানুসারে ইউনিয়নের নামকরণ করা হয়। সে হিসাবে অত্র ইউনিয়নের নাম 'সৈয়দপুর' হয়েছে বলে অনুমিত।

সঠিক অনুচ্ছেদ শিরোনাম কোনটি?
titleA. নামকরণ
titleB. জনসংখ্যা
titleC. প্রশাসনিক কাঠামো
titleD. হাট-বাজার
উত্তর: titleA
বন্দেগী কালরা হচ্ছেন একজন মডেল এবং সফটওয়্যার প্রকৌশলী। তিনি ভারতের দিল্লিতে জন্মগ্রহণ করেন। তিনি মুম্বাইয়ের "ক্যাজমিনি"তে কাজ করার মাধ্যমে সফটওয়্যার প্রকৌশলীতে তার ক্যারিয়ার শুরু করেন এবং সেখানে তিনি ২ বছর যাবত কাজ করেন। কিন্তু তিনি সবসময়ই একজন মডেল হতে চেয়েছিলেন, তাই পরবর্তীতে তিনি উক্ত কাজ ছেড়ে দিয়ে মডেলিংয়ের জগতে পদার্পণ করেন।

সঠিক অনুচ্ছেদ শিরোনাম কোনটি?
titleA. বন্দেগী
titleB. হিনা
titleC. বাসিন্দাগণ
titleD. আকাশ
উত্তর: titleA
শামসুদ্দীন কলকাতার ইসলামিয়া কলেজে পড়াকালীন সময় তিনি নিখিল বঙ্গ মুসলিম ছাত্রলীগের রাজনীতিতে জড়িয়ে পড়েন এবং সেসময় তিনি হোসেন শহীদ সোহ্‌রাওয়ার্দী ও আবুল হাশিমের সান্নিধ্যে আসেন। তিনি ১৯৫৫-১৯৫৮ সালে বৃহত্তর ফরিদপুর জেলা আওয়ামীলীগের সহ-সভাপতি হন। এরপর ১৯৬০-১৯৭১ সালে বৃহত্তর ফরিদপুর জেলা আওয়ামীলীগের সাধারণ সম্পাদক পদে দায়িত্ব পালন করেন।

১৯৬৬-১৯৬৮ সালে তিনি ছিলেন পূর্ব পাকিস্তান সাংবাদিক সমিতির সভাপতি। ১৯৬৬-১৯৬৯ সাল পর্যন্ত তিনি ছিলেন ফরিদপুর প্রেসক্লাবের সভাপতি। ১৯৬৬-১৯৭৫ সাল পর্যন্ত তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন। ১৯৭০ সালে পাকিস্তান জাতীয় পরিষদের এমএনএ নির্বাচিত হন। ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। দেশের স্বাধীনতা অর্জনের পরে তিনি এক বিবৃতিতে দখলদার পাকিস্তানি বাহিনীর দোসর জামাতে ইসলামীর কুখ্যাত আল বদর, আল-শামস ও রাজাকার কর্তৃক পরিচালিত ব্যাপক গণহত্যার বিচার অনুষ্ঠানের উদ্দেশ্যে স্পেশাল ট্রাইব্যুনাল গঠনের দাবী জানান।
১৯৭০-১৯৭৫ সালে তিনি ছিলেন বৃহত্তর ফরিদপুর জেলা আওয়ামীলীগের সভাপতি। ১৯৭২ সালে "খসড়া সংবিধান" রচিয়তা কমিটির সদস্য। ১৯৭২-১৯৭৫ সাল পর্যন্ত তিনি ছিলেন ফরিদপুর বার কাউন্সিলের ভাইস চেয়ারম্যান। ১৯৭৩ সালের প্রথম জাতীয় সংসদ নির্বাচনে বিজয়ী হয়ে তিনি তৎকালীন ফরিদপুর-৮ আসন থেকে সংসদ সদস্য হন। ১৯৭৫ সালে বাংলাদেশ কৃষক-শ্রমিক আওয়ামীলীগের (বাকশাল) কেন্দ্রীয় কমিটির সদস্য ও ফরিদপুর জেলার গর্ভনর হিসেবে দায়িত্ব পান।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. প্রারম্ভিক জীবন
titleC. ব্যক্তিগত জীবন
titleD. কর্ম ও রাজনৈতিক জীবন
উত্তর: titleD
বিবাহ পূর্ব যৌনতা: বিবাহ পূর্ব যৌনতা সামগ্রিকভাবে নিন্দনীয়। ইসলামে কঠোরভাবে নারী ও পুরুষ উভয়কেই সতীত্ব রক্ষা করে চলার নির্দেশ দেয়া আছে। শুধুমাত্র বৈবাহিক সম্পর্কের অধীনেই যৌন সম্পর্ক অনুমোদন প্রাপ্ত নতুবা তা জিনা হিসেবে গণ্য। একজন পুরুষকে স্বাক্ষীর সম্মুখে দেনমোহর পরিশোধের বিনিময়ে একজন নারীর সাথে বিবাহ বন্ধনে আবদ্ধ হওয়া অবশ্য। সাধারণত মুসলিম বিবাহ মসজিদে ইমাম এবং উভপক্ষের অভিভাবকের (সাধারণত নারী অভিভাবক নয়) উপসস্থিতিতে সম্পন্ন হয়। সাদাক পরিশোধের পরেই বিবাহ সম্পন্ন হয়।

বৈবাহিক যৌনতা: শুধুমাত্র বিবাহিত নারী পুরুষের মধ্যেই যৌন সম্পর্ক হওয়া সম্ভব। পুরুষেরা একাধিক স্ত্রী বৈধভাবে রাখতে পারে। সব স্ত্রীকে একই রকমের সাম্য অধিকার বণ্টনে সক্ষম হলে একই সাথে চারজন স্ত্রী রাখার অধিকার একজন পুরুষকে দেয়া হয়েছে। যদিও এই ধরনের সম্পর্ককে পলিগামী বা বহুগামী বলে সংজ্ঞায়িত করা হয়। যদিও বহুগামীতা আইনত সিদ্ধ তবে তা ইসলাম অনুপ্রাণিত করে না। যদিও ইসলামিক সংস্কৃতিতে মোহাম্মদের জীবনের উদাহরণ দিয়ে বহুবিবাহের উদাহরণ দেয়া হয়। তবে শুধুমাত্র একজন পুরুষই একাধিক স্ত্রী রাখতে পারে। একজন নারী কখনোই একাধিক স্বামী রাখতে পারেন না।

বিবাহ বহির্ভূত যৌনতা: একাধিক বিবাহিত স্ত্রী ছাড়াও পুরুষেরা যৌনদাসী রাখতে পারে। এর অনুমোদন ইসলামে আছে। তবে এক্ষেত্রে একটাই শর্ত পুরুষ কখনোই তার দাসীকে গর্ভাবতী করলে তাকে মা এবং শিশু উভয়ের দায়িত্ব নিতে হবে। অবশয় কোন নারীকে পুরুষ যৌনদাস রাখার অধিকার ইসলামে দেয়া হয় নাই।

সঠিক অনুচ্ছেদ শিরোনাম কোনটি?
titleA. নারী খৎনা
titleB. বিবাহিত, বিবাহ পূর্ব এবং বিবাহ বহির্ভূত যৌনতা
titleC. পরিবার
titleD. বিষমকামীতা ও সমকামীতা
উত্তর: titleB
পানিশ্বর ইউনিয়নের যোগাযোগ ব্যবস্থা অত্যন্ত নাজুক। বর্ষা মৌসুম ছাড়া সারা বছর পায়ে হেঁটে কিংবা রিক্সা বা সিএনজি চালিত অটোরিক্সা যোগে ভেঙে ভেঙে যাতায়াত করতে হয়। বর্তমান সময়ে ঢাকা-সিলেট মহা সড়কের খড়িয়ালা হইতে পানিশ্বর বাজার পর্যন্ত পাকা রাস্তা নির্মাণ করা হয়েছে। এতে করে এ ইউনিয়নের যোগাযোগ ব্যবস্থা অনেকটা সহজতর হয়েছে।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. খাল ও নদী
titleC. প্রশাসনিক কাঠামো
titleD. শিক্ষা ব্যবস্থা
উত্তর: titleA
"হ্যালোইন" বা "হ্যালোউইন" শব্দটির উৎপত্তি ১৭৪৫ খ্রিষ্টাব্দের দিকে মূলত খ্রিস্টীয় ধর্ম থেকে হয়েছে। "হ্যালোইন" শব্দের অর্থ "শোধিত সন্ধ্যা" বা "পবিত্র সন্ধ্যা"। এই শব্দটি স্কটিশ ভাষার শব্দ "অল হ্যালোজ' ইভ" থেকে এসেছ। স্কটে ব্যবহৃত "ইভ" শব্দটি সংকুচিত বা সংক্ষিপ্ত হয়ে "ইন" হয়ে যায়। এভাবে সময়ের সাথে পরিবর্তিত হয়ে "হ্যালোজ' ইভ" শব্দটি "হ্যালোইন"-এ রূপান্তরিত হয়। যদিও "অল হ্যালোজ" শব্দটি প্রাচীন ইংরেজিতে পাওয়া যায়, তবে শব্দটি ১৫৫৬ সালের পরে আর ব্যবহৃত হয়নি।

সঠিক অনুচ্ছেদ শিরোনাম কোনটি?
titleA. গ্যেলিক এবং ওয়েলস প্রভাব
titleB. মৃত এবং আত্মাদের রাত্রি
titleC. ইতিহাস
titleD. ব্যুৎপত্তি
উত্তর: titleD
প্রশাসনিক কাজের সুবিধার জন্য পশ্চিমবঙ্গকে পাঁচটি বিভাগ ও ২৩টি জেলায় বিভক্ত করা হয়েছে।

প্রতিটি জেলার শাসনভার একজন জেলাশাসক বা জেলা কালেক্টরের হাতে ন্যস্ত থাকে। তিনি "ভারতীয় প্রশাসনিক কৃত্যক" (আইএএস) বা "পশ্চিমবঙ্গ প্রশাসন কৃত্যক" (ডব্লিউবিসিএস) কর্তৃক নিযুক্ত হন। প্রতিটি জেলা মহকুমার বিভক্ত। মহকুমার শাসনভার মহকুমা-শাসকের হাতে ন্যস্ত থাকে। মহকুমাগুলি আবার ব্লকে বিভক্ত। ব্লকগুলি গঠিত হয়েছে পঞ্চায়েত ও পুরসভা নিয়ে।

কলকাতা পশ্চিমবঙ্গের রাজধানী তথা বৃহত্তম শহর। কলকাতা ভারতের তৃতীয় বৃহৎ মহানগর। এবং বৃহত্তর কলকাতা দেশের তৃতীয় বৃহত্তম নগরাঞ্চল। উত্তরবঙ্গের শিলিগুড়ি রাজ্যের অপর এক অর্থনৈতিক গুরুত্বসম্পন্ন মহানগর। শিলিগুড়ি করিডোরে অবস্থিত এই শহর উত্তর-পূর্ব ভারতের সঙ্গে অবশিষ্ট দেশের সংযোগ রক্ষা করছে। আসানসোল ও দুর্গাপুর রাজ্যের পশ্চিমাঞ্চলের শিল্পতালুকে অবস্থিত অপর দুটি মহানগর। রাজ্যের অন্যান্য শহরগুলির মধ্যে উল্লেখযোগ্য হাওড়া, রাণীগঞ্জ, হলদিয়া, জলপাইগুড়ি, খড়গপুর, বর্ধমান, দার্জিলিং, মেদিনীপুর, তমলুক, ইংরেজ বাজার , কোচবিহার ও আরামবাগ ।

সঠিক অনুচ্ছেদ শিরোনাম কোনটি?
titleA. পূর্তবিভাগ
titleB. প্রশাসনিক বিভাগ
titleC. স্বাধীনোত্তর যুগ
titleD. উৎসব ও মেলা
উত্তর: titleB
এপিল ২ রেসেলম্যানিয়া ৩৩ এ হার্ডি তার ভাই ম্যাট এর সাথে আশ্চর্য্যজনকভাবে শেষ টিম হিসেবে র ট্যাগ টিম চ্যাম্পিয়নশিপ এর জন্য ল্যাডার ম্যাচে অংশ নেয়। যেখানে আরো অন্তর্ভুক্ত ছিল লুক গ্যালোস এবং কার্ল অ্যান্ডারসন, সিজারো এবং শেইমাস, এন্জো আমোরে এবং বিগ ক্যাস। যেটিতে হার্ডিস্ রা জিতে, যেটি ডাব্লিউডাব্লিউই তে তাদের সপ্তম ট্যাগ টিম টাইটেল। এবং জেফ হার্ডি হয়ে যায় ক্রিস জেরিকোর পর দ্বিতীয় রেসলার যে আসল ফরম্যাটে গ্র্যান্ডস্ল্যাম চ্যাম্পিয়ন হওয়ার জন্য সব টাইটেল জিতে। এছাড়াও এটি হয় হার্ডির রেসেলম্যানিয়াতে প্রথম জয়। এরপরের রাতের র তে তারা লুক গ্যালোস এবং কার্ল অ্যান্ডারসন এর বিপক্ষে সফলভাবে ডিফেন্স করে। পে-ব্যাক এ হার্ডিস্ রা সিজারো এবং শেইমাস এর বিপক্ষে সফলভাবে টাইটেল রিটেইন করে। ম্যাচ শেষে সিজারো এবং শেইমাস হার্ডিস্ কে আক্রমণ করে। এরপরের রাতে (র তে) তারা হার্ডিস্ কে আকমণ করার কারণ বলে যে তারা মনে করে হার্ডি বয়্স রা রেসেলম্যানিয়া তে ম্যাচের প্রাপ্য না। এক্সট্রিম রুলস এ একটি স্টিল কেইজ ম্যাচে তারা সিজারো এবং শেইমাস এর কাছে তাদের টাইটেল হারায়। এরপরের মাসে গ্রেট বলস অফ ফায়ার পিপিভিতে তারা টাইটেল পুনুরূদ্ধার করতে ব্যর্থ হয়। আগস্ট ২০ তারিখে সামারস্ল্যাম এ হার্ডিস্ রা জেসন জর্ডান এর সাথে টিমআপ করে দ্য মিজ এবং মিজটোরাগ (কার্টিস এক্সেল এবং বো ডালাস) এর বিপক্ষে। কিন্তু জিততে ব্যর্থ হয়।
আগস্ট ২৮ তারিখে হার্ডি জেসন জর্ডান কে সর্বশেষ এলিমিনেট করে একটি ১৫ জনের ব্যাটল রয়্যাল ম্যাচ জিতে এবং ইন্টারকন্টিনেন্টাল চ্যাম্পিয়নশিপের জন্য চ্যালেঞ্জ করে। কিন্তু জিততে ব্যর্থ হয়। সেপ্টেম্বরে হার্ডি কাধেঁর ইঞ্জুরির কারণে চার থেকে ছয় মাস রিংয়ের বাইরে থাকে। র ২৫ বছর এর এপিসোডে ফিরে আসে। এপ্রিলের ৯ তারিখ রেসেলম্যানিয়া ৩৪ এর পরের রাতে হার্ডি ফিরে আসে এবং ফিন ব্যালর ও সেথ রলিন্স কে দ্য মিজ এবং মিজটোরাগ থেকে বাচাঁয়। একই রাতে "র" এর মেইন ইভেন্টে তারা তিনজন মিজ এবং মিজটোরাগ কে হারায়।

সঠিক অনুচ্ছেদ শিরোনাম কোনটি?
titleA. রিং অব অনার এ ফিরে আসা (২০১৭)
titleB. চ্যাম্পিয়নশিপ (২০১৭-২০১৮)
titleC. প্রাথমিক ক্যারিয়ার (১৯৯২-১৯৯৮)
titleD. ব্যক্তিগত জীবন
উত্তর: titleB
তুরস্কের স্বয়ংচালিত শিল্পের কেন্দ্রস্থল বুরসা। ফিয়াট, রেনল্ট এবং কারসানের মতো মোটর গাড়ি উত্পাদনকারীদের পাশাপাশি বোশ, মাকো, ভ্যালিও, জনসন কন্ট্রোলস, ডেলফির মতো মোটরগাড়ি প্রস্তুতকারকরা কয়েক দশক ধরে এই শহরে সক্রিয় রয়েছেন। টেক্সটাইল এবং খাদ্য শিল্পগুলি সমানভাবে শক্তিশালী, কোকাকোলা, পেপসি কোলা এবং অন্যান্য পানীয় ব্র্যান্ডের পাশাপাশি, নতুন এবং ডাবজাত খাদ্য শিল্পগুলি শহরের সংগঠিত শিল্পকেন্দ্রগুলিতে উপস্থিত রয়েছে।

সঠিক অনুচ্ছেদ শিরোনাম কোনটি?
titleA. জলবায়ু
titleB. পরিবহন
titleC. অর্থনীতি
titleD. ইতিহাস
উত্তর: titleC
১৭৫৮ রঘুনাথরাওয়ের নেতৃত্বে মারাঠা বাহিনী এই দুর্গ দখল করে। এরপর বানগি শিখ রাজবংশ (১৭১৬-১৮১০) ১৭৬০ থেকে ১৭৯৯ খ্রিষ্টাব্দ পর্যন্ত লাহোর শাসন করেছে। এরপর রণজিৎ সিং বানগিদের হাত থেকে লাহোরের নিয়ন্ত্রণ হস্তগত করেন। লাহোর দুর্গও তার হাতে আসে। ১৮০১ খ্রিষ্টাব্দে তাকে সমগ্র পাঞ্জাবের সম্রাট ঘোষণা করা হয়। ১৭৯৯ থেকে ১৮৪৯ খ্রিষ্টাব্দে শিখ সাম্রাজ্যের পতনের আগ পর্যন্ত এই দুর্গ রণজিৎ সিং, তার পুত্র, নাতি ও স্ত্রীদের হাতে ছিল।

সঠিক অনুচ্ছেদ শিরোনাম কোনটি?
titleA. শিশ মহল
titleB. বিশ্ব ঐতিহ্যবাহী স্থানের মর্যাদা
titleC. শিখ যুগ
titleD. দিওয়ান-ই-আম
উত্তর: titleC
ট্রেসি ১৯০০ সালের ৫ এপ্রিল মিলওয়াউকি, ওয়েসকনসিনে জন্মগ্রহণ করেন। তার পিতা জন এডওয়ার্ড ট্রেসি (১৮৭৩-১৯২৮) ছিলেন একজন ট্রাক বিক্রয়কর্মী এবং মাতা ক্যারোলিন (ব্রাউন, ১৮৭৪-১৯৪২)। তার বাবা আইরিশ ক্যাথলিক বংশোদ্ভূত এবং মা ধনাট্য মধ্য-পশ্চিম পরিবারের প্রেসবাইতেরিয়ান ছিলেন। দুই ভাইয়ের মধ্যে স্পেন্সার ছোট ছিলেন। তার বড় ভাই ক্যারল তার চেয়ে চার বছরের বড়।

ট্রেসি শৈশবে খুবই চটপটে ছিলেন এবং বিদ্যালয়ে তার উপস্থিতি কম ছিল। ক্যাথলিক হিসেবে বেড়ে ওঠা ট্রেসিকে তার নয় বছর বয়সে তার আচরণগত পরিবর্তন আনার লক্ষ্যে ডোমিনিকান নানদের অধীনে প্রেরণ করা হয়। পরবর্তী জীবনে তিনি বলেন, "যদি চলচ্চিত্রের উপ-শিরোনাম পড়তে শিখার অন্য কোন উপায় থাকে, তবে আমি কখনো স্কুলে ফিরে যেতাম না।" চলচ্চিত্র তাকে মুগ্ধ করে, তিনি একই চলচ্চিত্র বারবার দেখতেন এবং তার বন্ধু ও প্রতিবেশীদের তা অভিনয় করে দেখাতেন। ট্রেসি তার কৈশোরে কয়েকটি জেসুইট একাডেমিতে অধ্যয়ন করেন এবং তিনি দাবী করেন এর ফলে তার আচরণের খারাপ দিকগুলো চলে যায় এবং তিনি পরীক্ষায় ভাল ফলাফল করেন। মার্কোয়েট একাডেমিতে তার সাথে পরিচয় হয় প্যাট ওব্রায়েনের, যিনি পরবর্তীতে নামকরা অভিনেতা হন। ওব্রায়েন ট্রেসির মঞ্চনাটকের প্রতি আগ্রহের কথা জানতে পারেন এবং তারা একসাথে মঞ্চে অভিনয় শুরু করেন।

সঠিক অনুচ্ছেদ শিরোনাম কোনটি?
titleA. এমজিএমের সাথে চূড়ান্ত বছরসমূহ
titleB. স্টক থিয়েটার ও ব্রডওয়ে (১৯২৩-৩০)
titleC. প্রাথমিক জীবন
titleD. অস্কার বিজয়
উত্তর: titleC
গভর্ণর টিক্কা খান বিশ্ববিদ্যালয়ের বিভিন্ন বিভাগের প্রধানদের ২১ এপ্রিল ও শিক্ষকদের ১ জুন থেকে কাজে যোগ দিতে আদেশ দেন। তার ঘোষণা মতে ২ আগস্ট থেকে ক্লাস শুরুর কথা ছিল। স্বাভাবিক অবস্থা দেখানোর জন্য বিশ্ববিদ্যালয় খোলার আগে পরিষ্কার করার নামে ইকবাল হল, সলিমুল্লাহ হল, এবং জগন্নাথ হলের ঘরে ঘরে ছাত্রদের ফেলে যাওয়া বই পুস্তক, কাগজ পত্র, বিছানা পত্র জ্বালিয়ে দেওয়া হয়। তখন সকল পরীক্ষা স্থগিত ছিল। ঐ সময় ক্লাসে ছাত্রদের উপস্থিতি ছিল খুব কম। প্রতিদিনই প্রায় কলাভবনে গ্রেনেড বিস্ফোরন হত। সেপ্টেম্বর মাসে মুক্তিযুদ্ধের তীব্রতা বেড়ে যাওয়ার সাথে সাথে ক্লাসে ছাত্রদের উপস্থিতিও বাড়ে। ক্লাস করা ছাত্রদের মধ্যে অনেকেই মুক্তিযোদ্ধা হওয়ায়, তারা গ্রেনেড ফাটিয়েই ক্লাসে ঢুকে যেত। ফলে, সেনাবাহিনী কাউকে ধরতে সক্ষম হত না। পাক সৈন্যরা ঐ সময় কলাভবনের বটগাছটি কেটে ফেলে এবং মধুর ক্যান্টিন উড়িয়ে দিতে যায়। উর্দুর অধ্যাপক আফতাব আহমদ সিদ্দিকী তাদের বাঁধা দিয়ে জানান, ১৯০৬ সালে ঐ ভবনে মুসলিম লীগ প্রতিষ্ঠিত হয়েছিল। 
সঠিক অনুচ্ছেদ শিরোনাম কোনটি?
titleA. বিশ্ববিদ্যালয়ের শিক্ষা কার্যক্রম
titleB. ঢাকা বিশ্ববিদ্যালয়ের উপাচার্য
titleC. পঁচিশে মার্চ কালরাত
titleD. ছাত্র-ছাত্রী হত্যা
উত্তর: titleA
ইয়াজিদের সেনাবাহিনী কর্তৃক শিয়া মুসলমানগণ হুসাইন ও তাঁর শাহাদাত সম্পর্কে যে বহু সংবেদনশীল গল্প বলে তার মধ্যে সাকিনাহর গল্পটি অন্যতম। ১০ মহরম বার্ষিক শোকের দিন, 'আশুরা' নামেও পরিচিত ( , দশম দিন) কারবালার যুদ্ধে এবং ইয়াজিদের দরবারে সংঘটিত পরবর্তী ঘটনা স্মরণ ও আলোচনা করা হয়। এই ধর্মীয় বর্ণনা অনুসারে, সাকিনা বাধ্য হয়ে দামেস্কে যাত্রা করার সময়ে ক্লান্তি ও তৃষ্ণায় ভুগেছিলেন এবং পরবর্তীতে ইয়াজিদের অন্ধকূপে শীত ও অনাহারে ভুগেছিলেন। 

সঠিক অনুচ্ছেদ শিরোনাম কোনটি?
titleA. মৃত্যু এবং পরিণতি
titleB. শিয়া আখ্যান
titleC. ফাতিমাহ আস-ছুগরা
titleD. ইরাক ও শামে যাত্রা
উত্তর: titleB
১৯৮৬ সালে কান্টারবারিতে জো ডেনলি’র জন্ম। শহরের চসার টেকনোলজি স্কুলে পড়াশোনা করেছেন তিনি। কিশোর অবস্থায় চার্লটন অ্যাথলেটিক একাডেমির পক্ষে ফুটবল খেলায় অংশ নিয়েছেন। হুইস্ট্যাবল টাউন অনূর্ধ্ব-১৮ দলের পক্ষে এক খেলায় অংশ নিয়ে হাত ভেঙ্গে ফেলেন। তার এক ভাই স্যাম কেন্টভিত্তিক ফুটবল ক্লাব হাইদ টাউনের ব্যবস্থাপক ছিলেন। ডেনলিসহ তার ভাই ও বাবা নিক - সকলেই কেন্ট ক্রিকেট লীগে হুইস্ট্যাবল ক্রিকেট ক্লাবের পক্ষে খেলেছেন।

কেন্ট কাউন্টি ক্রিকেট ক্লাবের বয়সভিত্তিক প্রত্যেক স্তরে জো ডেনলির অংশগ্রহণ ছিল। তিনি কাউন্টির ক্রিকেট একাডেমির সদস্য ছিলেন।

সঠিক অনুচ্ছেদ শিরোনাম কোনটি?
titleA. ফ্রাঞ্চাইজ ক্রিকেট
titleB. শৈশবকাল
titleC. আন্তর্জাতিক ক্রিকেট
titleD. শ্রীলঙ্কা গমন, ২০১৮-১৯
উত্তর: titleB
ওয়েবার বলেছেন, যে সামবেদ সংহিতা প্রকৃতপক্ষে ঋগ্বেদ সংহিতা থেকে গৃহীত মন্ত্র-সংকলন। উভয়ের মধ্যে পার্থক্য হল সাংগীতিক সুর ও ছন্দ এবং ভাষাগত পরিমার্জনা ও প্রয়োগভঙ্গিমা। এইভাবে মূল মন্ত্রটি পরে ‘রথান্তর’ (সুন্দর রথ) মন্তত্রে পরিণত হয়েছে। সামবেদ ও ঋগ্বেদ সংহিতায় প্রাপ্ত এই ধরনের একটি মন্ত্রের উদাহরণ হল,

সঠিক অনুচ্ছেদ শিরোনাম কোনটি?
titleA. যজুর্বেদ
titleB. বিবরণ
titleC. সামবেদ
titleD. নাম-ব্যুৎপত্তি
উত্তর: titleC